SONIA CHOQUETTE

Használd az
intuíciódat

Ébreszd fel a legerőteljesebb
szuperérzékedet!

ÉDESVÍZ KIADÓ
BUDAPEST

A fordítás az alábbi kiadás alapján készült:

Sonia Choquette / 21 DAYS TO JUMP-START YOUR INTUITION

Hay House UK Ltd., 2024

A Hay House Rádió a www.hayhouseradio.com
internetes oldalon érhető el.

Fordító

Hadarics Piroska

Szerkesztő

Kósa Éva

Olvasószerkesztő

Ligeti Szilvia

Copyright © Sonia Choquette, 2024

Hungarian translation © Hadarics Piroska, 2024

Hungarian edition © Édesvíz Kft., 2024

Cover design © Édesvíz Kft., 2024

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tipográfia: Szász Julianna

Borítót készítette: eyelab.dk

Elektronikus formátum
Békyné Kiss Adrien

EPUB ISBN 978-963-507-569-0

MOBI ISBN 978-963-507-570-6

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Ezt a könyvet csodálatos unokámnak,
Sufiya Rose-nak ajánlom, akinek lelke
minden egyes nap örömet szerez nekem.

Tartalomjegyzék

A kiadó megjegyzése

Bevezetés

1. HÉT: HANGOLÓDÁS

1. nap: A hiányzó darab visszaszerzése: az intuíció

2. nap: Kövesd a szívedet

3. nap: Kezdd a józan ésszel

4. nap: Földelés

5. nap: Ismerd meg a hírnököt

6. nap: Meditálj

7. nap: Légy tudatos

2. HÉT: RAGADD MEG

8. nap: Távolítsd el az akadályokat

9. nap: Nevezd meg és szerezd meg

10. nap: Légy őszinte

11. nap: Írd le

12. nap: Merj más lenni

13. nap: Nézz körbe

14. nap: Szólalj meg

3. HÉT: FEJLŐDJ

15. nap: Ismerd meg az őrangyalodat

16. nap: Csak figyelj. Ne szívd magadba

17. nap: Légy spontán

18. nap: Nevess

19. nap: Kérdezd a Szellemedet

20. nap: Sétálj

21. nap: Találj 19 megoldást

Utószó

A szerzőről

A kiadó megjegyzése

Kutatások kimutatták, hogy egy szokás kialakításához 21 napos gyakorlásra van szükség. A Hay House ezért döntött úgy, hogy neves szerzőkkel együttműködve megalkotja a 21 nap sorozatot, kifejezetten az olyan képességek újbóli felébresztésére, mint például az intuíció.

Bevezetés
Egy izgalmas ébredés

Az intuíció a természetes hatodik érzékünk, ráadásul egy természetfeletti érzék. Ez a mi belső útmutatónk, radarunk, védelmünk, igazságszérumunk, kapcsolatteremtőnk, belső fényünk és a Felsőbb Énünk hangja. Ez a belső forródrótunk angyalainkhoz és szellemi vezetőinkhez, valamint az isteni Anyánkhoz és Apánkhoz, aki feltétel nélkül és mindörökké szeret minket. Az intuíció az isteni intelligencia, amellyel mindannyian rendelkezünk, és amely segít megtalálni a helyünket és betölteni a célunkat ebben a csodálatos és szent Univerzumban, amelyben élünk. Az intuíció megmutatja nekünk, hogyan tegyük lehetővé mindazt, amit elképzeltünk és megteremteni vágyunk. Elterel bennünket azoktól a helyzetektől, dolgoktól és emberektől, amelyek nem szolgálják a javunkat, és azok felé irányít, amelyek igen.

Mindannyian természetes módon rendelkezünk ezzel a természetfeletti érzékkel; a szívünkben összpontosul, és testünk minden egyes sejtjében szétárad, rezgéseken keresztül közvetítve a Szellemünk bölcsességét. Spirituális lényekként úgy lettünk teremtve, hogy kövessük ezt az irányító belső fényt, hogy teljes mértékben kihasználhassuk a bennünk rejlő lehetőségeket, és betölthessük a célunkat. Emberi működési rendszerünk természetes és alapvető része. Nem egy választható érzék vagy egy ajándék, amely egyeseknek megadatott, másoknak nem. Mindannyian rendelkezünk egy intuitív, természetfeletti hatodik érzékkel, és szükségünk van rá a sikerhez. A kielégítő, céltudatos élet szinte lehetetlen az intuíciónk irányítása nélkül. Mint minden kifinomult rendszer, az életünk sem működhet jól, ha alapvető darabok hiányoznak belőle.

Az intuíciónktól való elszakadás olyan, mintha éjszaka zseblámpa és védelem nélkül próbálnánk eligazodni egy sűrű, vad dzsungelben. Sötétben tapogatózunk, és kiszolgáltatottak vagyunk korlátolt, rémült, túlreagáló és félreinformált egónknak. Stresszessé válunk, és gyanakvóvá mindennel és mindenkivel magunk körül. A világ valódi természetét feltáró, belső útmutató fényünk nélkül gyakran védekezővé, kimerültté és üressé válunk. Szem elől tévesztjük az utunkat, és hiábavalóan küzdünk azért, hogy biztonságunkat és értéktudatunkat mások elismerésében találjuk meg. Bizalmatlanok vagyunk, és elhagyjuk magunkat; úgy érezzük, hogy csak úgy találhatunk biztonságot, ha megfelelünk azoknak, akikről úgy érezzük, hogy hatalmuk van felettünk, és emiatt hiteltelennek, kizsákmányoltnak, elárultnak, sebzettnek és dühösnek érezzük magunkat.

Az intuíciónk megszabadít minket ettől a szabadon áramló szorongástól és bizonytalanságtól, és összeköt bennünket autentikus természetünkkel. Biztonságban tart, és védelmet nyújt. Ha nem ez a szuperérzék irányítja az életünket, és nem vezet minket, ahogyan arra tervezték, akkor a végén messze nem éljük meg a teljes potenciálunkat, gyakran lemaradunk a lehetőségek nyitott ajtóiról, figyelmen kívül hagyjuk valódi hivatásunkat, és csak a túlélésre koncentrálunk, ahelyett, hogy erős, kreatív és örömteli isteni lényekként gyarapodnánk.

Szerencsére, a többi öt érzékkel ellentétben, ezt a különleges érzéket nem veszíthetjük el. A szívünkben lüktető isteni életerő formájában létezik. Egyszerűen csak újra működésbe kell hoznunk, hogy működni tudjon. Szerencsére ez könnyebb, mint gondolnánk, különösen, ha napról napra haladunk. Azáltal, hogy mindennap szelíden felébreszted a szunnyadó intuíciódat, már 21 nap után garantáltan újra teljes erővel fog működni természetfeletti hatodik érzéked a szívedben és a sejtjeidben. Amikor ez bekövetkezik, visszatér hozzád az élet öröme és varázsa. Ez az útmutató ebben fog segíteni. Kezdődjön hát az izgalmas kaland!

Ezen a héten úgy fogjuk beindítani az intuíciót, hogy először is felismerjük, mi az; milyen érzés a testünkben; megértjük, honnan ered, és megteremtjük az ideális feltételeket ahhoz, hogy felébredjen, és cselekvésbe lendüljön, ahogyan tervezték. Felfedezel és aktiválsz egy izgalmas szupererőt, amiről nem is tudtad, hogy létezik, és elkezded használni, ami hamarosan a legnagyobb kincseddé és támaszoddá válik.

A hiányzó darab visszaszerzése: az intuíció

Az intuíció felébresztéséhez az első lépés annak felismerése, hogy spirituális lény vagy, akit természeténél fogva nem öt, hanem hat érzékkel teremtettek. A hatodik, az intuíció, a szuperérzék, elengedhetetlen a spirituális anatómiádhoz. A sejtjeidbe van kódolva, és összeköt autentikus Éneddel és isteni támogató rendszereddel. Ez nem egy választható érzék. Az életed minden területén elengedhetetlen a sikerhez, és nélküle nagyobb valószínűséggel tévedsz el, a félelem irányít, és nem tudod elérni a legmagasabb potenciálodat vagy megtapasztalni a mély személyes békességet.

Minden emberi lény többféle finom rezgésen keresztül tapasztalja meg az intuíciót, és nem egyenmódszerekkel. Vannak, akik intuíciójukat a zsigereikben érzik, vagy a tarkójukban egy halk morajlás vagy zümmögés formájában. Mások az intuíciót a szívükben lévő mély belső tudásként vagy a karjukon végigfutó borzongásként élhetik meg. Mások intuitív üzeneteket kapnak álmaikban, vagy hirtelen „letöltéseket” tapasztalnak mosogatás vagy autómosás közben. Az intuitív megérzések szinte mindenki számára ismerősek, mert a természetünkbe vannak kódolva, ahogyan a madaraknak is van vonulási intuíciójuk, a denevéreknek visszhangérzékelésük, a bálnáknak pedig szonárjuk a navigációhoz. Nekünk is van belső irányítórendszerünk. De míg a legtöbb ember figyelmen kívül hagyja ezeket az értékes jelzéseket, az intuitív módon éber ember odafigyel. Az intuitív megérzések észrevétele mégsem elég. Számtalan ember észreveszi az intuícióját, mégis elutasítja, elzavarja, mintha valami rossz dolog lenne, „furcsának” és „hókuszpókusznak” nevezi, és kikapcsolja. Ez olyan, mintha becsuknánk a szemünket a forgalomban, vagy figyelmen kívül hagynánk a füstszagot egy épületben. Más szóval, önpusztító ennek az erőteljes belső védelmi érzéknek a figyelmen kívül hagyása.

Az intuíciód biztonságban tart, és afelé irányít, ami jó neked, és távol tart attól, ami nem. Ez azért van így, mert az intuíció tudatosítja benned azt, amit az öt fizikai érzékszerved nem tud érzékelni. Az intuitívan éber emberek nemcsak érzékelik kifinomult intuíciójukat, hanem hallgatnak is rá. Keresik az intuitív jeleket és jelzéseket, és követik az útmutatásukat. Összekapcsolódnak a kifinomult belső iránytűjükkel, és bíznak abban, amit éreznek, még akkor is, ha azt nem lehet azonnal logikusan megmagyarázni. Tudják, hogy idővel majd meg fogják érteni.

Az emberek mindenhol spontán hangolódnak az intuíciójukra, mert szükséges a túléléshez. A világ olyan gyorsan fejlődik, a régi rendszerek olyan gyorsan omlanak össze, és olyan szédítő sebességgel bukkannak fel újak, hogy ahhoz, hogy eligazodjunk ezekben a vad változásokban, minden természetes érzékszervünkre szükségünk van, különösen a hatodik szuperérzékünkre.

Már a tudósok is kezdik felismerni, hogy több mint öt érzékszervünk van, mert többek vagyunk, mint pusztán fizikai lények. Azt a területet, amely ezt a jelenséget tanulmányozza, kvantumfizikának nevezik. Egyszerűen fogalmazva, minden energiaként rezeg, még mi is. Öt fizikai érzékszervünk felismeri azt, ami a külső, lassabb, sűrű fizikai síkon rezeg, míg a hatodik érzékünk arra hangolódik rá, ami az energetikai kvantumsíkon gyorsabban rezeg. Amint létfontosságú, hogy kövessük az öt fizikai érzékszervünk visszajelzéseit, hogy ne sétáljunk ki az autók elé, vagy kimenekülhessünk egy égő épületből, ugyanúgy elengedhetetlen a kifinomult hatodik belső érzékünket, az intuíciónkat követni, hogy biztonságban maradjunk, kapcsolódjunk autentikus Énünkhöz, és a saját érdekünket keressük, a legjobb kreatív lehetőségeink és a legértékesebb kapcsolataink irányába haladjunk.

Két fontos döntést kell meghoznod, hogy a szuperérzéked újra működésbe lépjen: az intuíció természetes voltának elismerése és fontosságának hangsúlyozása. Ez olyan, mintha bekapcsolnád a belső GPS-edet. De egy harmadik döntés fogja a leginkább megváltoztatni az életedet: az, hogy hallgatsz az intuíciódra, és habozás nélkül követed, amikor kommunikál veled. Ez a legerőteljesebb és legpraktikusabb döntés, amit ma meghozhatsz.

Az intuíciód megértése

Az intuíció útmutatás, amely az autentikus Énedből, a Szellemedből ered (szemben a korlátozott egó-Éneddel). A Szellemed nem gondolatokon vagy szavakon keresztül kommunikál veled. Ehelyett a testeden keresztül közvetíti az információt energetikailag, ahogyan a többi érzékszerved is teszi. Az intuíciót nem gondolod. Érzed. És nem úgy értem, hogy „érzed”, mintha érzelmeket éreznél. Úgy értem, hogy finom energetikai rezgéseket vagy jeleket érzékelsz, amelyekkel jobban megérted a történéseket, túl azon, ami szemmel látható vagy nyilvánvaló. Az intuíció úgy működik, mint a közlekedési jelzések, például a lámpák piros-sárga-zöldje vagy az útszűkület, a figyelmeztető és a stoptáblák, az üzenettől függően. A Szellemed úgy kommunikál, mint egy műholdas GPS, amely előzetes figyelmeztetések és hasznos útbaigazítások közvetítésével mutatja meg az előtted álló utat, miközben haladsz. Amint elfogadod, hogy rendelkezel ezzel a természetfeletti érzékkel, automatikusan keresed a jelzéseit, hogy eligazítson.

Az útjelző táblákhoz hasonlóan az intuíciót is könnyű nem észrevenni, ha a belső GPS ki van kapcsolva, vagy ha nem figyelünk rá, ha elterelik a figyelmünket, vagy ha egyszerűen kizárjuk. Ha ez a helyzet, akkor időt vesztegetsz, ott kötsz ki, ahol nem akarsz, megfordulsz, letérsz az útról, vagy teljesen eltévedsz. Az intuíció segít elkerülni ezeket a bajokat, és gyorsan megmutatja, hogyan juthatsz el a lehető legbiztonságosabb, legegyenesebb úton oda, ahová menni szeretnél. Rámutat a festői útvonalakra is, amelyeket egyébként talán észre sem vennél, mert nem is tudtad, hogy léteznek, és nagyszerű útitársakkal köt össze. Az intuíció egy megbízható iránytű, amely folyamatosan a biztonság és a flow felé, valamint a nem kívánt zavaroktól és bajoktól messze vezet. És mindezt finom, szelíd, suttogó módon teszi.

Ügyfelem, Adam néhány nyárral ezelőtt a Colorado állambeli Denver belvárosába tartott néhány barátjával egy italra, miután megnézte a Rockies szokásos heti baseballmeccsét. Odavezetett a bárhoz, ahol általában összegyűltek, és elkezdett parkolóhelyet keresni, de valamiért a szuperérzéke arra ösztökélte, hogy a szokásosnál kicsit távolabb parkoljon le, és inkább gyalogoljon egy kicsit. Adam követte az ösztönös sugallatot, anélkül, hogy sokat gondolkodott volna rajta. Amikor a bárhoz közeledett, villogó fényeket, rendőrautókat és rendőröket pillantott meg, akik a tömeget próbálták megfékezni. Kíváncsi volt, mi történt, ezért megkérdezett egy járókelőt. A fickó elmagyarázta, hogy egy körülbelül 20 fős, balhét kereső tinédzserfiúból álló banda jelent meg a semmiből, lecsapott egy csoport emberre az utcán, megverte és kirabolta őket. Adam pánikba esett, és megindult előre, de ekkor látta, hogy két legjobb barátja a földön fekszik. Sajnos rosszkor rossz helyen voltak, és belekeveredtek a közelharcba, és súlyosan bántalmazták őket. Röviden, a barátai megsérültek, és kirabolták őket, de szerencsére túlélték.

Azzal, hogy követte a megérzését, és csak percekkel később érkezett a bárba, Adam megkímélte magát a rajtaütéstől. Abban a pillanatban ez nem volt nagy dolog, de végül ez a kis intuitív döntés mentette meg őt a barátai sorsától. Így működik az intuíció. Mint egy suttogás, úgy figyelmeztet a buktatókra és zavarokra aközött, ahol vagy, és ahová menni akarsz, és szükség esetén átirányít a nyugodtabb, biztonságosabb energiák felé, távol a bajtól. A te feladatod az, hogy odafigyelj, és bízz ezekben a sugallatokban ahelyett, hogy megkérdőjeleznéd vagy figyelmen kívül hagynád őket.

A mai ugródeszka

Szerezd vissza a hiányzó darabodat, az intuíciódat, és ismerd fel, hogy ez a természetes szuperérzéked. Persze ezt már elkezdted, különben nem olvasnád ezt a könyvet, de a rossz szokások mégis nehezen tűnnek el.

Válaszolj a következő kérdésekre:

• Teljesen elfogadod, hogy az intuíciód egy természetes szuperképesség, vagy továbbra is kételkedsz ebben?

• Bízol abban, amit a szuperérzéked érez vagy észlel, vagy elutasítod?

• Észreveszel jelenleg valamilyen intuitív jelzést? Milyet?

A szuperintuitív érzékünk teljes elfogadása az első lépés a használatához. Szóval szerezd vissza a hiányzó darabot még ma azáltal, hogy újra működésbe hozod az intuíciódat.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 Budapest, Múzeum krt. 23.

konyvesbolt@edesviz.hu
00-36-30-919-5314

ÉDESVÍZ + magazin
ÉRDEKES INFORMÁCIÓK SZERZŐKRŐL ÉS KÖNYVEKRŐL
CIKKEK AZ ÖNFEJLESZTÉS - ÉLETMÓD - SPIRITUALITÁS -
PSZICHOLÓGIA - EZOTÉRIA - COACHING - YOUNG ADOULT TÉMAKÖREIBEN
BLOGGEREK KÖNYVAJÁNLÓI

Keresd a www.edesvizkiado.hu címen!